**TERVEZZÜNK MÁSKÉPP!**

**Oktatói/minorfelelősi workshop a kurzusok újragondolásához**

A workshoppal az a célunk, hogy az ELTE BTK oktatóit, és különösen a minorok felelőseit segítsük a kurzusaik és a minor képzés egészének eredményes tervezésében. Támogatjuk a minor képzések aktuális tervezésének feladatát, és annak továbbgondolását, hogy hogyan lehet a kurzusokon minden hallgató tanulását sikeresen támogatni. A workshopon foglalkozunk azzal, hogy hogyan lehet a kurzusleírásokat a hallgatók számára informatívvá és vonzóvá tenni, érvényesíteni a képzési és kimeneti követelményeket a kurzusok szintjén, elősegíteni a kurzusok közti összehangolást, koherenciát, továbbá, hogy hogyan lehet a kurzusok középpontjába állítani a hallgatók tanulását, világossá tenni a mindenki számára elérendő tanulási eredményeket, és mindehhez hogyan lehet megválasztani a megfelelő tanulási tevékenységeket, értékelési módszereket.

A workshopon az oktatókat egy-egy kiválasztott saját kurzus újragondolásában támogatjuk, valamint a minor képzés tervezése kapcsán felmerülő kérdések, problémák megbeszélését és az oktatók közti tapasztalatok megosztását ígérjük. A workshopot azoknak az oktatóknak ajánljuk, akik a minor szakok tervezésében aktívan részt vesznek és/vagy szívesen foglalkoznak az adott szakon az oktatás fejlesztésével, dolgoznak az adott szak oktatásához kötődően az oktatók közti együttműködés erősítésén.

A workshop 5x45 perces időtartamú. *A résztvevőktől kérjük, hogy a workshop előtt az addig (a minor képzéshez) elkészült kurzusterveiket töltsék fel a később megosztásra kerülő felületre, és ebből legalább egy kurzus leírását/ tematikáját hozzák magukkal nyomtatva is!*

*A workshop időpontja*: 2020. március 6. 9.00-13.00 vagy 14.00-18.00

A workshopot tartják:

Dr. Kálmán Orsolya és Dr. Lénárd Sándor

 ELTE PPK NI Felsőoktatás-pedagógiai Módszertani Központ

kalman.orsolya@ppk.elte.hu

lenard.sandor@ppk.elte.hu